চৰকাৰ প্ৰশাসনে বৃক্ষৰোপণৰে ৰাজ্যখনত সেউজীয়াকৰণৰ আঁচনি ৰূপায়ণ কৰি থকাৰ সময়তে একেখন চৰকাৰৰ বন বিভাগে চোৰাং কাঠ ব্যৱসায়ীৰ লগত মিতিৰালি কৰি ধ্বংস কৰিছে এখনৰ পিছত আন এখন বনাঞ্চল।
গোৱালপাৰা জিলাৰ কৃষ্ণাই মধ্য আঞ্চলিক বন বিভাগৰ আঞ্চলিক বন বিষয়াৰ ছত্ৰছায়াত কৃষ্ণাইত বন ধ্বংসৰ অভিযান চলিছে। ইপিনে দিনৰ পোহৰত বনাঞ্চল ধ্বংস কৰাৰ খবৰ দিয়াৰ পিছতো বিভাগটোৱে কোনো ব্যৱস্থা গ্ৰহণ নকৰাত স্থানীয় লোকে আৰক্ষীৰ সহায় ল'ব লগা ঘটনা সংঘটিত হৈছে।
অৱশ্যে, আৰক্ষী আগমনৰ বতৰা লাভ কৰি চোৰাং বেপাৰীৰ দলটোৱে পলায়ন কৰিবলৈ সক্ষম হয় । আৰক্ষীয়ে উদ্ধাৰ কৰা শালকাঠখিনি বন বিভাগক গতাই দিয়ে।
উল্লেখযোগ্য যে কৃষ্ণাই মধ্য আঞ্চলিক বন বিভাগৰ আঞ্চলিক বন বিষয়াৰ বিৰুদ্ধে এনে অভিযোগ বহুত পুৰণি আৰু অভিযোগ অনুসৰি অঞ্চলটোৰ বিভিন্ন স্থানত কাঠফলা মিল বহুৱাই প্ৰতি মাহে লাখ লাখ টকা সংগ্ৰহ কৰি আহিছে।
ইপিনে এই বন ধ্বংস যজ্ঞ চলি থকাৰ মাজতে জিলা প্ৰশাসনে অঞ্চলটোৰ বিভিন্ন স্থানত আৰক্ষীৰ সহযোগিতাত লক্ষাধিক গছ পুলি ৰোপণ কৰে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
